ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการนำส่งเงินรายปีเข้ากองทุนวิจัยและพัฒนากิจการกระจายเสียงกิจการโทรทัศน์และกิจการโทรคมนาคม เพื่อประโยชน์สาธารณะ ของผู้รับใบอนุญาตประกอบกิจการกระจายเสียงหรือกิจการโทรทัศน์ โดยที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ บัญญัติให้ผู้รับใบอนุญาตประกอบกิจการกระจายเสียงและกิจการโทรทัศน์ประเภทบริการทางธุรกิจต้องนำส่งเงินรายปีเข้ากองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคมเพื่อประโยชน์สาธารณะ ตามอัตรา หลักเกณฑ์และวิธีการที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนดอาศัยอำนาจตามความในมาตรา๒๗ (๖) (๒๔) และมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ และมาตรา ๒๒แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการนำส่งเงินรายปีเข้ากองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะของผู้รับใบอนุญาตประกอบกิจการกระจายเสียงหรือกิจการโทรทัศน์ดังนี้ข้อ๑ ประกาศนี้เรียกว่า ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการนำส่งเงินรายปีเข้ากองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคมเพื่อประโยชน์สาธารณะของผู้รับใบอนุญาตประกอบกิจการกระจายเสียงหรือกิจการโทรทัศน์ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการกระจายเสียงหรือกิจการโทรทัศน์ตามกฎหมายว่าด้วยการประกอบกิจการกระจายเสียงและกิจการโทรทัศน์แต่ไม่รวมถึงผู้รับใบอนุญาตประกอบกิจการกระจายเสียงหรือโทรทัศน์ ประเภทบริการสาธารณะและบริการชุมชนกองทุน หมายความว่ากองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมรายได้ หมายถึงรายได้ที่ได้จากการให้บริการของผู้รับใบอนุญาต ค่าสมาชิกรายได้จากการโฆษณาทั้งทางตรงและทางอ้อมหรือรายได้อื่นที่เกี่ยวเนื่องกับการให้บริการก่อนหักค่าใช้จ่ายของผู้รับใบอนุญาตตามที่คณะกรรมการกำหนดคณะกรรมการ หมายความว่า คณะกรรมการกิจการกระจายเสียงและกิจการโทรทัศน์สำนักงาน กสทช. หมายความว่าสำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติข้อ๔ ผู้รับใบอนุญาตมีหน้าที่ต้องนำส่งเงินรายปีเข้ากองทุนตามหลักเกณฑ์และวิธีการดังนี้๔.๑นำส่งเงินรายปีเข้ากองทุนปีละครั้งโดยให้นำรายได้จากการประกอบกิจการที่เกิดขึ้นในรอบระยะเวลาบัญชีของผู้รับใบอนุญาตมาคำนวณเป็นเงินรายปีที่ต้องนำส่งเข้ากองทุนในอัตราทั้งสิ้นไม่เกินร้อยละสองของรายได้ตามอัตราแนบท้ายประกาศนี้๔.๒ให้นำส่งเงินรายปีเข้ากองทุนภายในหนึ่งร้อยห้าสิบวันนับจากวันสิ้นรอบระยะเวลาบัญชีพร้อมทั้งนำส่งเอกสารประกอบการพิจารณาดังนี้๔.๒.๑ผู้รับใบอนุญาตที่เป็นนิติบุคคล ให้นำส่งงบการเงินประจำปีที่ผ่านการตรวจสอบและแสดงความเห็นจากผู้สอบบัญชีรับอนุญาตตามกฎหมายหรือสำนักงานตรวจเงินแผ่นดินและเปิดเผยรายได้ที่เกิดขึ้นจากการให้บริการตามลักษณะใบอนุญาตที่ได้รับอนุญาตไว้ในหมายเหตุประกอบงบการเงินพร้อมทั้งนำส่งข้อมูลหรือรายงานอื่น ๆ ตามรูปแบบที่คณะกรรมการกำหนดกรณีที่ผู้รับใบอนุญาตไม่สามารถนำส่งงบการเงินประจำปีที่ผ่านการตรวจสอบและแสดงความเห็นจากผู้สอบบัญชีรับอนุญาตตามกฎหมายหรือสำนักงานการตรวจเงินแผ่นดินได้ภายในหนึ่งร้อยห้าสิบวันนับถัดจากวันสิ้นรอบระยะเวลาบัญชี หรือปีงบประมาณให้ผู้รับใบอนุญาตนำส่งงบทดลองหรือเอกสารแสดงรายได้ที่ผู้มีอำนาจลงนามรับรองความถูกต้องแทนทั้งนี้ให้ผู้รับใบอนุญาตนำส่งงบการเงินประจำปีภายในสิบห้าวัน นับถัดจากวันที่ผู้สอบบัญชีรับอนุญาตตามกฎหมายหรือสำนักงานการตรวจเงินแผ่นดินผ่านการตรวจสอบและแสดงความเห็นแล้ว๔.๒.๒เอกสารหลักฐานและข้อมูลเกี่ยวกับค่าใช้จ่ายที่เกิดจากการดำเนินการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์การเผยแพร่กิจการโทรทัศน์ที่ให้บริการเป็นการทั่วไปหรือตามที่คณะกรรมการประกาศกำหนด๔.๓กรณีที่ผู้รับใบอนุญาตไม่นำส่งเงินรายปีเข้ากองทุนภายในระยะเวลาที่กำหนดหรือนำส่งไม่ครบถ้วนผู้รับใบอนุญาตต้องชำระเงินเพิ่มในอัตราร้อยละหนึ่งจุดห้าต่อเดือนของจำนวนเงินรายปีที่ต้องนำส่งนับแต่วันถัดจากวันครบกำหนดจนกว่าจะดำเนินการแล้วเสร็จโดยเศษของเดือนให้นับเป็นหนึ่งเดือนนับตั้งแต่วันถัดจากวันครบกำหนดนำส่งเงินรายปีเข้ากองทุนจนกว่าจะนำส่งเงินครบถ้วน๔.๔กรณีที่ผู้รับใบอนุญาตยกเลิกประกอบกิจการหรือถูกเพิกถอนใบอนุญาตระหว่างปี ให้ผู้รับใบอนุญาตนำส่งเงินรายปีเข้ากองทุนจนถึงวันที่ยกเลิกการประกอบกิจการหรือถูกเพิกถอนใบอนุญาต โดยจะต้องนำส่งเงินรายปีเข้ากองทุนให้แล้วเสร็จในคราวเดียวกันภายในหกสิบวันนับจากวันที่ได้รับหนังสือแจ้งผลการพิจารณาให้ยกเลิกการประกอบกิจการหรือหนังสือแจ้งคำสั่งเพิกถอนใบอนุญาตพร้อมเอกสารหลักฐานตามข้อ ๔.๒๔.๕กรณีใบอนุญาตสิ้นอายุในระหว่างปีให้ผู้รับใบอนุญาตนำส่งเงินรายปีเข้ากองทุนจนถึงวันที่ใบอนุญาตสิ้นอายุโดยจะต้องชำระให้แล้วเสร็จภายในหกสิบวัน นับถัดจากวันที่ใบอนุญาตสิ้นอายุ๔.๖สำนักงานมีหน้าที่สอบทานรายได้จากการประกอบกิจการที่ผู้รับใบอนุญาตนำมาใช้เป็นฐานในการคำนวณการนำส่งเงินรายปีเข้ากองทุนให้แล้วเสร็จภายในระยะเวลาหนึ่งร้อยยี่สิบวันนับถัดจากวันที่สำนักงานได้รับงบการเงินและเอกสารประกอบการพิจารณาครบถ้วนและอาจเรียกให้ผู้รับใบอนุญาตชี้แจง หรือนำส่งเอกสารหลักฐานหรือข้อมูลอื่นที่จำเป็นต่อการพิจารณาเพิ่มเติมภายในระยะเวลาที่กำหนดในกรณีที่พบว่าผู้รับใบอนุญาตได้นำส่งเงินรายปีเข้ากองทุนไว้ไม่ถูกต้องตามจำนวนที่ต้องชำระสำนักงานจะมีหนังสือแจ้งให้ผู้รับใบอนุญาตนำส่งเงินรายปีเข้ากองทุนในส่วนที่ได้ชำระไว้ไม่ครบจำนวนที่ต้องชำระ แล้วแต่กรณี๔.๗หากผู้รับใบอนุญาตไม่นำส่งหรือนำส่งเงินรายปีเข้ากองทุนไม่ครบจำนวนที่ต้องชำระภายในระยะเวลาที่กำหนดคณะกรรมการจะพิจารณากำหนดลงโทษตามกฎหมายว่าด้วยการประกอบกิจการกระจายเสียงและกิจการโทรทัศน์๔.๘การนำส่งเงินรายปีเข้ากองทุนตามประกาศนี้ให้ผู้รับใบอนุญาตชำระเป็นเงินสดหรือเช็คธนาคารสั่งจ่ายบัญชีกองทุนบริการกิจการกระจายเสียงกิจการโทรทัศน์อย่างทั่วถึงหรือวิธีการอื่นตามที่คณะกรรมการกำหนดข้อ๕ ผู้รับใบอนุญาตที่ดำเนินการเพื่อให้ประชาชนได้รับบริการโทรทัศน์ที่ให้บริการเป็นการทั่วไปตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การเผยแพร่กิจการโทรทัศน์ที่ให้บริการเป็นการทั่วไปหรือตามที่คณะกรรมการกำหนดให้สามารถนำค่าใช้จ่ายที่เกิดจากการดำเนินการดังกล่าวมาหักลดหย่อนก่อนนำส่งเงินรายปีเข้ากองทุนการลดหย่อนค่าใช้จ่ายตามวรรคหนึ่งผู้รับใบอนุญาตจะต้องแสดงหลักฐานการดำเนินการและค่าใช้จ่ายประกอบการนำส่งเงินรายปีเข้ากองทุนด้วยข้อ๖ ให้ผู้รับใบอนุญาตอยู่ในวันที่ประกาศนี้ใช้บังคับนำส่งเงินรายปีเข้ากองทุนตามหลักเกณฑ์ที่กำหนดในประกาศนี้จากรายได้ที่เกิดขึ้นในรอบระยะเวลาบัญชีของผู้รับใบอนุญาตตั้งแต่ปี ๒๕๖๐ เป็นต้นไปประกาศ ณ วันที่ ๑๐พฤศจิกายน พ.ศ. ๒๕๕๙พันเอก นที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก อัตราการนำส่งเงินรายปีเข้ากองทุนวิจัยและพัฒนากิจการกระจายเสียงกิจการโทรทัศน์และกิจการโทรคมนาคม เพื่อประโยชน์สาธารณะของผู้รับใบอนุญาตประกอบกิจการกระจายเสียงหรือกิจการโทรทัศน์(ดูข้อมูลจากภาพกฎหมาย)ปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๒ ง/หน้า ๘/๖ ธันวาคม ๒๕๕๙